b'\n_START_ARTICLE_\nKambrejska liga\n_START_PARAGRAPH_\nKambrejska liga je bilo zavezni\xc5\xa1tvo proti Bene\xc5\xa1ki republiki, ki se je izoblikovalo leta 1508 na pobudo pape\xc5\xbea Julija II. Sestavljali so ga Pape\xc5\xa1ka dr\xc5\xbeava (pape\xc5\xbe Julij II.), Francija (Ludvik XII. Francoski), Sveto Rimsko cesarstvo (Maksimilijan I. Habsbur\xc5\xa1ki), \xc5\xa0panija-Kraljevina Sicilija-Neapeljsko kraljestvo (Ferdinand II. Aragonski), Vojvodina Ferrara (Alfonz Este), Vojvodina Savoia (Karel III. Savojski) in Grofija Mantova (Franc II. Gonzaga). Udele\xc5\xbeenci so se zbrali v mestu Cambrai na meji med Francijo in Belgijo, pod pretvezo mirovih pogajanj z Geldrijskim vojvodo.'